
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Prešov 15Cpr/15/2023 8718200518 18. 12. 2024 JUDr. Johana Bertová ECLI:SK:OSPO:2024:8718200518.25
Opravné uznesenie Okresný súd Prešov v spore žalobcu: A. B., nar. XX.XX.XXXX, bytom C. XXXX/XXX, XXX XX D. E. F., právne zast.: ADVOKÁTSKA KANCELÁRIA - JUDr. STANISLAV KAŠČÁK, s.r.o., so sídlom Ul. 1. mája 1246, 093 01 Vranov nad Topľou, IČO: 47 245 034, proti žalovanému: Mesto Vranov nad Topľou, G. H. G. XX/X, XXX XX D. E. F., právne zast.: JUDr. Ing. Michal Plenta, advokát so sídlom Sídlisko Okulka 19/42, 093 01 Vranov nad Topľou, IČO: 37 963 324, o určenie neplatnosti skončenia pracovného pomeru s príslušenstvom takto: rozhodol: I. O p r a v u j e záhlavie rozsudku Okresného súdu Prešov č. k. 15Cpr/15/2023-566 zo dňa 28.11.2024, v časti označenia žalobcu tak, že namiesto textu: „A. B., nar. 74.1958, bytom C. XXXX/XXX, XXX XX D. E. F.“, má byť správne uvedený text: „A. B., nar. XX.XX.XXXX, bytom C. XXXX/XXX, XXX XX D. E. F.“. II. O p r a v u j e II. výrok rozsudku Okresného súdu Prešov č. k. 15Cpr/15/2023-566 zo dňa 28.11.2024 tak, že správne má znieť: „II. Žalovaný j e p o v i n n ý zaplatiť žalobcovi náhradu mzdy vo výške 5259,83 eur spolu s príslušným úrokom z omeškania vo výške 5 % ročne a to zo sumy 755 eur počnúc od 01.07.2018 do zaplatenia, zo sumy 755 eur počnúc od 01.08.2018 do zaplatenia, zo sumy 755 eur počnúc od 01.09.2018 do zaplatenia, zo sumy 755 eur počnúc od 01.10.2018 až do zaplatenia, zo sumy 755 eur od 01.11.2018 do zaplatenia, zo sumy 755 eur počnúc od 01.12.2018 do zaplatenia a zo sumy 729,83 eur počnúc od 01.01.2019 do zaplatenia. V prevyšujúcej časti žalobu o náhradu mzdy zamieta.“ odôvodnenie: 1. Žalobca sa žalobou doručenou súdu dňa 24.01.2018 domáhal určenia, že výpoveď z pracovného pomeru zo dňa 02.10.2017, ktorou žalovaný ukončil pracovný pomer so žalobcom, je neplatná. Zároveň si žalobca uplatnil náhradu trov konania. 2. Okresný súd Prešov v merite veci rozhodol rozsudkom č. k. 15Cpr/15/2023-566 zo dňa 28.11.2024. 3. Súd zistil, že pri písomnom vyhotovení rozsudku Okresného súdu Prešov 15Cpr/15/2023-566 zo dňa 28.11.2024 došlo k chybám v písaní, a to záhlavia rozsudku v časti dátumu narodenia žalobcu a taktiež k chybe v písaní II. výroku tohto rozsudku. 4. Podľa § 224 zákona č. 160/2015 Z. z. Civilný sporový poriadok, súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O oprave súd vydá opravné uznesenie, ktoré doručí subjektom konania. 5. Na základe citovanej právnej úpravy a zistených chýb v písaní v písomnom vyhotovení rozsudku zo dňa 28.11.2024, vydal súd toto opravné uznesenie a rozhodol tak, ako je uvedené vo výrokovej časti tohto uznesenia.
Poučenie: Proti tomuto uzneseniu odvolanie nie je prípustné.

